CONSILIUL LOCAL SIGHIȘOARA

 **DIRECȚIA DE ASISTENȚĂ SOCIALĂ SIGHIȘOARA**

 Piața Muzeului nr.7 Sighişoara cod 545400 jud. Mureş România

 Tel. 40-265-771280 Fax: 40-265-771278

 E-mail: das@sighisoara.org.ro

Nr. 1888/11.07.2022

**RAPORT DE SPECIALITATE**

**al Direcției de Asistenţă Socială Sighișoara, la proiectul de hotărâre privind aprobarea tipurilor de servicii sociale pentru care se acordă subvenţii din bugetul local în anul 2023, a categoriilor de cheltuieli curente de funcţionare a unităţilor de asistenţă socială pentru care se acordă subvenţii din bugetul local, a nivelului mediu lunar al subvenţiei care se acordă din bugetul local pentru o persoană asistată, a Grilei de evaluare cu punctajul maxim care poate fi acordat pentru fiecare dintre criteriile de evaluare și a Regulamentului de organizare şi funcţionare al comisiei de evaluare şi selecţionare a asociaţiilor, fundaţiilor și cultelor recunoscute în România, acreditate ca furnizori de servicii sociale potrivit legii, care pot primi subvenții din bugetul local în baza Legii nr. 34/1998**

Direcția de Asistență Socială Sighișoara este instituția publică cu personalitate juridică aflată în subordinea Consiliului Local Sighișoara, cu atribuții în domeniul acordării serviciilor sociale și a beneficiilor de asistență socială la nivel local, pentru asigurarea aplicării politicilor sociale în domeniul protecţiei copilului, familiei, persoanelor vârstnice, persoanelor cu dizabilităţi, precum şi altor persoane, grupuri sau comunităţi aflate în nevoie socială.

Legea nr. 292/2011, Legea asistenței sociale, cu modificările și completările ulterioare, stabilește în sarcina autorităţilor administraţiei publice locale responsabilitatea organizării, administrării şi acordării serviciilor sociale, atribuţii ce pot fi externalizate către sectorul neguvernamental, instituţiile de cult, alte persoane fizice şi juridice de drept public sau privat, în condiţiile legii.

Potrivit art. 112 alin. (3) lit. q) din Legea nr. 292/2011, în domeniul administrării şi acordării serviciilor sociale, autorităţile administraţiei publice locale “încheie, în condiţiile legii, contracte şi convenţii de parteneriat, contracte de finanţare, contracte de subvenţionare pentru înfiinţarea, administrarea, finanţarea şi cofinanţarea de servicii sociale”.

 În scopul coagulării unei rețele funcționale de servicii sociale la nivel local,Direcția de Asistență Socială Sighișoara colaborează cu furnizori privați de servicii sociale, acreditați în condițiile legii, care prin serviciile sociale licențiate pe care le oferă la nivelul comunității din Sighișoara, vin în sprijinul și în completarea activității de asistență socială desfășurate de către DAS.

 Potrivit Registrului Servicii sociale licențiate în baza Legii 197/2012, disponibil pe site-ul Ministerului Muncii și Solidarității Sociale, la data de 06.06.2022, harta serviciilor sociale licențiate oferite de furnizori privați la nivelul municipiului Sighișoara este următoarea:

|  |
| --- |
| ***HARTA SERVICII SOCIALE LICENTIATE LA 06.06.2022 - MUNICIPIUL SIGHIȘOARA*** |
| **Nr.****crt.** | **Denumire furnizor privat** | **Denumire serviciu social** | **Cod serviciu social** | **Tip serviciu social** | **Adresa serviciu social** | **Capacitate** |
| 1. | Fundaţia Centrul Creştin Social Medical de Zi | Centru de zi pentru persoane vârstnice | 8810 CZ-V-II | Centre de zi pentru persoane vârstnice | Sighișoara, str. Târnavei, nr. 45 | 40 |
| 2. | Fundaţia Centrul Creştin Social Medical de Zi | Locuință protejată pentru persoane vârstnice | 8730 CR-V-III | Centre rezidenţiale de îngrijire şi asistenţă pentru persoane vârstnice | Sighișoara, str. Târnavei, nr. 45 | 10 |
| 3. | Fundaţia Centrul Creştin Social Medical de Zi | Cantina socială | 8899 CPDH-I | Centre de preparare şi distribuire a hranei pentru persoane în risc de sărăcie | Sighișoara, str. Târnavei, nr. 45 |  |
| 4. | Fundaţia Veritas Sighişoara | Cantina socială | 8899 CPDH-I | Centre de preparare şi distribuire a hranei pentru persoane în risc de sărăcie | Sighișoara, str. Horea Teculescu, nr. 34-36 | 120 |
| 5. | Fundaţia Veritas Sighişoara | Serviciul social pentru persoane adulte pensionate | 8810 CZ-V-II | Centre de zi pentru persoane vârstnice | Sighișoara, str. Horea Teculescu, nr. 34-36 | 60 |
| 6. | Fundaţia Veritas Sighişoara | Centrul de zi pentru copii | 8891 CZ-C-II | Centre de zi pentru copii: copii în familie, copii separați sau în risc de separare de părinți | Sighișoara, str. Horea Teculescu, nr. 34-36 | 35 |
| 7. | Asociaţia Centrul Creştin Social de Noapte Sighişoara | Adăpost de noapte | 8790 CR-PFA-II | Centre rezidenţiale de îngrijire şi asistenţă pentru persoanele fără adăpost | Sighișoara, str. Târnavei, nr. 47 | 16 |
| 8. | Fundația Sfântul Francisc | Casa de tip familial Maica Tereza din Calcutta | 8790 CR-C-I | Centre rezidenţiale pentru copii în sistemul de protecție specială | Sighișoara, str. Ecaterina Teodoroiu, nr. 2 | 12 |

În vederea dezvoltării unui sistem funcțional și eficient de servicii sociale la nivel local care să sprijine persoanele vulnerabile în depășirea situațiilor de dificultate, și îndeplinirii obiectivelor stabilite prin Strategia de dezvoltare a serviciilor sociale la nivelul municipiului Sighișoara, pentru perioada 2021 – 2030 și prin Planul anual de acţiune privind serviciile sociale administrate şi finanţate din bugetul Municipiului Sighișoara, pentru anul 2022, orientarea Direcției de Asistență Socială Sighișoara este spre valorificarea oportunităților oferite de furnizorii privați care activează în domeniul social la nivelul municipiului, **astfel că apreciem necesară elaborarea unui program de subvenționare a serviciilor sociale** **care nu au fost înființate sau contractate de DAS** și care sunt oferite la nivel local de furnizori privați, program menit să degreveze în parte efortul financiar în scopul eficientizării intervențiilor la nevoile comunității.

Legea nr. 34/1998 privind acordarea unor subvenţii asociaţiilor şi fundaţiilor române cu personalitate juridică, care înfiinţează şi administrează unităţi de asistenţă socială, cu modificările și completările ulterioare, respectiv Normele metodologice de aplicare a prevederilor Legii nr. 34/1998, aprobate prin H.G. nr. 1153/2001, cu modificările și completările ulterioare, asigură cadrul legal propice pentru utilizarea banilor publici într-un mod transparent, asigurând condiții egale tuturor furnizorilor privați de servicii sociale care solicită acordarea subvenției.

Asociaţiile, fundaţiile și cultele recunoscute în România, acreditate ca furnizori de servicii sociale în condițiile legii, pot primi subvenţii din bugetele locale, conform art. 1 alin. (3) din Normele metodologice de aplicare a prevederilor Legii nr. 34/1998, aprobate prin H.G. nr. 1153/2001, dacă îndeplinesc următoarele condiţii de eligibilitate:

a) sunt persoane juridice române de drept privat fără scop patrimonial, acreditate ca furnizori de servicii sociale, potrivit legii;

 b) deţin licenţă de funcţionare pentru serviciile sociale pentru care solicită subvenţie;

 c) solicită subvenţii în completarea resurselor financiare proprii;

d) administrează unităţi de asistenţă socială care se adresează beneficiarilor dintr-un singur judeţ.

În conformitate cu prevederile art. 3 din Normele metodologice de aplicare a Legii nr. 34/1998, documentaţia de solicitare a subvenţiei pentru anul următor se înaintează în pachet închis, într-un singur exemplar, de către asociaţiile, fundaţiile și cultele recunoscute în România, acreditate ca furnizori de servicii sociale potrivit legii, interesate şi se înregistrează la registratura consiliului local în a cărui rază teritorială îşi are sediul asociaţia, fundaţia sau cultul, în luna septembrie a anului curent, data-limită de depunere a documentaţiei de solicitare a subvenţiei fiind ultima zi lucrătoare a lunii septembrie. De asemenea, potrivit prevederilor art. 4^1 din normele metodologice, autorităţile administraţiei publice locale asigură disponibilitatea depunerii electronice a documentaţiei de solicitare a subvenţiei pentru anul următor.

Pentru subvenţiile acordate din bugetul local, evaluarea şi selecţionarea asociaţiilor, fundaţiilor și cultelor recunoscute în România, acreditate ca furnizori de servicii sociale potrivit legii, se realizează, conform art. 5 alin. (1) din Normele metodologice de aplicare a prevederilor Legii nr. 34/1998, de către comisia de evaluare şi selecţionare constituită la nivelul consiliului local.

În vederea acordării subvențiilor de la bugetul local în baza Legii nr. 34/1998, consiliul local aprobă, potrivit prevederilor H.G. nr. 1153/2001 pentru aprobarea Normelor metodologice de aplicare a Legii nr. 34/1998, cu modificările și completările ulterioare, următoarele:

- nivelul mediu lunar al subvenţiei care se acordă din bugetul local pentru o persoană asistată şi tipurile de servicii sociale pentru care se acordă subvenţii din bugetul local - art. 2 alin. (3) din H.G. nr. 1153/1998;

- categoriile de cheltuieli curente de funcţionare a unităţilor de asistenţă socială pentru care se acordă subvenţii din bugetul local - art. 2 alin. (2) din Normele metodologice;

 - componenţa, modul de organizare şi de funcţionare a comisiei de evaluare şi selecţionare a asociaţiilor, fundaţiilor și cultelor recunoscute în România, acreditate ca furnizori de servicii sociale potrivit legii și procedura de depunere electronică a documentaţiei de solicitare a subvenţiei - art. 5 alin. (2) din Normele metodologice;

- punctajul maxim care poate fi acordat pentru fiecare dintre criteriile de evaluare prevăzute la art. 6 alin. (1) din Normele metodologice de aplicare a Legii nr. 34/1998, asociațiilor, fundaţiilor și cultelor recunoscute în România, acreditate ca furnizori de servicii sociale potrivit legii, care solicită acordarea subvenţiilor de la bugetul local - art. 7^2din Normele metodologice.

Ținând cont de cele de mai sus, susţinem proiectul de hotărâre prezentat și propunem spre aprobare următoarele:

* Tipurile de servicii sociale pentru care se acordă subvenţii din bugetul local în anul 2023, în baza Legii nr. 34/1998, categoriile de cheltuieli curente de funcţionare a unităţilor de asistenţă socială pentru care se acordă subvenţii din bugetul local şi nivelul mediu lunar al subvenţiei care se acordă din bugetul local pentru o persoană asistată, conform anexei nr. 1.

Nivelul mediu lunar al subvenţiei care se acordă din bugetul local pentru o persoană asistată, propus spre aprobare, este cel stabilit de reglementările legale în vigoare pentru subvențiile acordate de la bugetul de stat, prevăzut la art. 2 alin. (1) și alin. (2) din H.G. nr. 1153/2001, cu modificările și completările ulterioare;

* Regulamentul de organizare și funcționare al comisiei de evaluare și selecționare a asociațiilor, fundațiilor și cultelor recunoscute în România, acreditate ca furnizori de servicii sociale potrivit legii, care pot primi subvenții din bugetul local în baza Legii nr. 34/1998, conform anexei nr. 2;
* Grila de evaluare cu punctajul maxim care poate fi acordat pentru fiecare dintre criteriile de evaluare prevăzute la art. 6 alin. (1) din Normele metodologice de aplicare a Legii nr. 34/1998, conform anexei nr. 3;

Punctajul maxim propus spre a fi acordat pentru fiecare dintre criteriile de evaluare este cel stabilit la art. 7^1 alin. (2) – (6) din Normele metodologice de aplicare a prevederilor Legii nr. 34/1998, cu modificările și completările ulterioare, pentru subvențiile acordate din bugetul de stat.

* Constituirea Comisiei de evaluare şi selecţionare a asociaţiilor, fundaţiilor și cultelor recunoscute în România, acreditate ca furnizori de servicii sociale potrivit legii, care pot primi subvenţii din bugetul local în baza Legii nr. 34/1998.

 Director executiv,

 Bădău Doina-Victoria

 Consilier juridic,

 Șerban Dragoș-Sorin

Biroul Achiziții Publice, Strategii, Programe, Proiecte, Administrativ

Șef birou,

Popoviciu Elena-Adriana

 **P R O I E C T**

Nr. 24.579/27.07.2022

**HOTĂRÂREA NR.\_\_\_\_\_\_\_**

**privind aprobarea tipurilor de servicii sociale pentru care se acordă subvenţii din bugetul local în anul 2023, a categoriilor de cheltuieli curente de funcţionare a unităţilor de asistenţă socială pentru care se acordă subvenţii din bugetul local, a nivelului mediu lunar al subvenţiei care se acordă din bugetul local pentru o persoană asistată, a Grilei de evaluare cu punctajul maxim care poate fi acordat pentru fiecare dintre criteriile de evaluare și a Regulamentului de organizare şi funcţionare al comisiei de evaluare şi selecţionare a asociaţiilor, fundaţiilor și cultelor recunoscute în România, acreditate ca furnizori de servicii sociale potrivit legii, care pot primi subvenții din bugetul local**

**în baza Legii nr. 34/1998**

 **Consiliul Local al Municipiului Sighişoara,**

 Luând act de proiectul de hotărâre, înregistrat cu nr. 24.579/27.07.2022 şi referatul de aprobare înregistrat cu nr. 24.578/27.07.2022, al Primarului municipiului, în calitate de iniţiator, calitate conferită de prevederile art. 136 alin. (1) coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile art. 1 alin. (1) și alin. (3) din Legea nr. 34/1998 privind acordarea unor subvenţii asociaţiilor şi fundaţiilor române cu personalitate juridică, care înfiinţează şi administrează unităţi de asistenţă socială, cu modificările și completările ulterioare, ale art. 2 alin. (3) din Hotărârea Guvernului nr. 1153/2001 pentru aprobarea Normelor metodologice de aplicare a prevederilor Legii nr. 34/1998 și ale art. 1 alin. (3), art. 2 alin. (2), art. 5 alin. (2), art. 6 alin. (1) și art. 7^2din Normele metodologice de aplicare a prevederilor Legii nr. 34/1998, aprobate prin Hotărârea Guvernului nr. 1153/2001, cu modificările și completările ulterioare;

Ținând cont de prevederile Legii nr. 292/2011, Legea asistenței sociale, cu modificările și completările ulterioare și ale Hotărârii Guvernului nr. 867/2015 pentru aprobarea Nomenclatorului serviciilor sociale, precum şi a regulamentelor - cadru de organizare şi funcţionare a serviciilor sociale, cu modificările și completările ulterioare;

Luând în considerare prevederile Legii nr. 52/2003 privind transparenţa decizională în administraţia publică, republicată, cu modificările și completările ulterioare;

În temeiul prevederilor art. 129 alin. (2) lit. d) și alin. (7) lit. b) și lit. s), alin. (14), art. 139 alin. (1) și alin. (3) lit. d) și art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

**H O T Ă R Ă Ş T E:**

**Art. 1.** **(1)** Se aprobă tipurile de servicii sociale pentru care se acordă subvenţii din bugetul local în anul 2023, în baza Legii nr. 34/1998, categoriile de cheltuieli curente de funcţionare a unităţilor de asistenţă socială pentru care se acordă subvenţii din bugetul local şi nivelul mediu lunar al subvenţiei care se acordă din bugetul local pentru o persoană asistată, conform anexei nr. 1, care face parte integrantă din prezenta hotărâre.

 **(2)** Finanțarea cheltuielilor curente de funcţionare a unităţilor de asistenţă socială pentru care se acordă subvenţii de la bugetul local în anul 2023, prevăzute la alin. (1), se face în limitele sumelor alocate de la bugetul local pe anul 2023.

**Art. 2.** Se aprobă Regulamentul de organizare și funcționare al comisiei de evaluare și selecționare a asociațiilor, fundațiilor și cultelor recunoscute în România, acreditate ca furnizori de servicii sociale potrivit legii, care pot primi subvenții din bugetul local în baza Legii nr. 34/1998, conform anexei nr. 2, care face parte integrantă din prezenta hotărâre.

**Art. 3.** Se aprobă Grila de evaluare cu punctajul maxim care poate fi acordat pentru fiecare dintre criteriile de evaluare prevăzute la art. 6 alin. (1) din Normele metodologice de aplicare a prevederilor Legii nr. 34/1998, cu modificările și completările ulterioare, conform anexei nr. 3, care face parte integrantă din prezenta hotărâre.

**Art. 4.** Se aprobă constituirea Comisiei de evaluare şi selecţionare a asociaţiilor, fundaţiilor și cultelor recunoscute în România, acreditate ca furnizori de servicii sociale potrivit legii, care pot primi subvenţii din bugetul local în baza Legii nr. 34/1998, în următoarea componență:

1. \_\_\_\_\_\_\_\_\_\_\_\_\_\_\_\_\_\_\_, consilier local – președinte;

2. \_\_\_\_\_\_\_\_\_\_\_\_\_\_\_\_\_\_\_, consilier local – membru;

3. \_\_\_\_\_\_\_\_\_\_\_\_\_\_\_\_\_\_\_, consilier local – membru;

4. \_\_\_\_\_\_\_\_\_\_\_\_\_\_\_\_\_\_\_, consilier local – membru;

5. Bucur Romana, consilier superior – Biroul Buget, Contabilitate, Salarizare – Direcția Economică din cadrul Municipiului Sighișoara – membru;

6. Bădău Doina - Victoria, director executiv al Direcției de Asistență Socială Sighișoara – membru;

7. Șerban Dragoș - Sorin, consilier juridic – Compartimentul Juridic și Contencios din cadrul Direcției de Asistență Socială Sighișoara – membru;

8. Popoviciu Elena - Adriana, șef birou – Biroul Achiziții Publice, Strategii, Programe, Proiecte, Administrativ din cadrul Direcției de Asistență Socială Sighișoara – secretar.

**Art. 5.** Cu data adoptării prezentei hotărâri, se abrogă Hotărârea Consiliului Local Sighișoara nr. 62/27.10.2016 și orice alte dispoziții contrare.

**Art. 6.** Cu ducerea la îndeplinire a prevederilor prezentei hotărâri se încredințează membrii și secretarul Comisiei de evaluare şi selectionare a asociaţiilor, fundatiilor și cultelor recunoscute în România, acreditate ca furnizori de servicii sociale potrivit legii, Biroul Buget, Contabilitate, Salarizare – Direcţia Economică din cadrul Municipiului Sighișoara și Direcția de Asistență Socială Sighișoara, prin compartimentele de specialitate.

**Art. 7.** Prin grija d-nei Anca Bizo, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa [www.primariasighisoara.ro](http://www.primariasighisoara.ro).

  **P R I M A R,**

 **Ioan - Iulian Sîrbu**

 **A V I Z A T**

 **Secretar General,**

 **jr. Anca Bizo**

Nr. 24.578/27.07.2022

**REFERAT DE APROBARE**

**la proiectul de hotărâre privind aprobarea tipurilor de servicii sociale pentru care se acordă subvenţii din bugetul local în anul 2023, a categoriilor de cheltuieli curente de funcţionare a unităţilor de asistenţă socială pentru care se acordă subvenţii din bugetul local, a nivelului mediu lunar al subvenţiei care se acordă din bugetul local pentru o persoană asistată, a Grilei de evaluare cu punctajul maxim care poate fi acordat pentru fiecare dintre criteriile de evaluare și a Regulamentului de organizare şi funcţionare al comisiei de evaluare şi selecţionare a asociaţiilor, fundaţiilor și cultelor recunoscute în România, acreditate ca furnizori de servicii sociale potrivit legii, care pot primi subvenții din bugetul local în baza Legii nr. 34/1998**

 Doamnelor şi domnilor consilieri,

Legea nr. 292/2011, Legea asistenței sociale, cu modificările și completările ulterioare, stabilește în sarcina autorităţilor administraţiei publice locale responsabilitatea organizării, administrării şi acordării serviciilor sociale, atribuţii ce pot fi externalizate către sectorul neguvernamental, instituţiile de cult, alte persoane fizice şi juridice de drept public sau privat, în condiţiile legii.

Potrivit art. 112 alin. (3) lit. q) din Legea nr. 292/2011, în domeniul administrării şi acordării serviciilor sociale, autorităţile administraţiei publice locale “încheie, în condiţiile legii, contracte şi convenţii de parteneriat, contracte de finanţare, contracte de subvenţionare pentru înfiinţarea, administrarea, finanţarea şi cofinanţarea de servicii sociale”.

În vederea dezvoltării unui sistem funcțional și eficient de servicii sociale la nivel local care să sprijine persoanele vulnerabile în depășirea situațiilor de dificultate, apreciem oportună elaborarea unui program de subvenționare menit să degreveze în parte efortul financiar al furnizorilor privați de servicii sociale de la nivel local, în scopul eficientizării intervențiilor la nevoile comunității, ținând cont de resursele și potențialul local în ceea ce privește serviciile sociale oferite de furnizori privați la nivelul municipiului, care vin în sprijinul și în completarea activității de asistență socială desfășurate de autoritatea publică locală.

Legea nr. 34/1998 privind acordarea unor subvenţii asociaţiilor şi fundaţiilor române cu personalitate juridică, care înfiinţează şi administrează unităţi de asistenţă socială, cu modificările și completările ulterioare, respectiv Normele metodologice de aplicare a prevederilor Legii nr. 34/1998, aprobate prin H.G. nr. 1153/2001, cu modificările și completările ulterioare, asigură cadrul legal propice pentru utilizarea banilor publici într-un mod transparent și asigurând condiții egale tuturor furnizorilor privați de servicii sociale de la nivel local.

Având în vedere cele de mai sus, vă propun următorul proiect de hotărâre.

  **P R I M A R,**

 **Ioan - Iulian Sîrbu**